थू-थू केलक बेबर्दास्त।
 ओ केलक जलील, ततबे नहि ने,
जे थू-थू भेलहुँ अछि अनसम्हार।
 से तँ खैर, एक बात!
 जे गाँधीवाद मे ने सम्भव अछि मुक्ति देशक,
ने चेतनाक उन्नयन हमर।
 जे जलील भेलहुँ हम पुरजोर।
 मुदा जे कहू, भाइ यौ भैयारी,
बीति गेल ओ विषम शताब्दीक तीत-मीठ दिन,
जे आयल नवीन सहस्त्राब्दी,
कि तँ अहाँ अँगरेज़।
 रचए जँ चाहैत होइ अहाँ किछु नवीन,
बचबए जँ चाहैत होइ धरती केँ, धरती परहक केँ,
गाँधी-ए जी !
 हम होइ छी तैयार,
अहूँ तैयार होउ। 